

**ประกาศองค์การบริหารส่วนตำบลหินดาด**

**เรื่อง มาตรการป้องกันการให้หรือรับสินบน**

-----------------------------------------

เพื่อให้การดำเนินงานเกี่ยวกับการจัดซื้อจัดจ้างและภารกิจอื่นเป็นไปด้วยความโปร่งใสสามารถตรวจสอบได้และป้องกันการให้หรือรับสินบนขององค์การบริหารส่วนตำบลหินดาดจึงกำหนดมาตรการป้องกันการให้หรือรับสินบนเพื่อให้บุคลากรขององค์การบริหารส่วนตำบลหินดาดถือปฏิบัติดังนี้

๑. ห้ามใช้ตำแหน่งหน้าที่หาผลประโยชน์ให้ตนเองครอบครัวหรือพวกพ้อง

๒. ห้ามรับผลประโยชน์อย่างใดจากการปฏิบัติหน้าที่นั้น

๓. ห้ามใช้ตำแหน่งหน้าที่เพื่อเอื้อประโยชน์แก่ตนหรือพวกพ้อง


๔. ห้ามเจ้าหน้าที่นำทรัพย์สินของทางราชการไปใช้เพื่อประโยชน์ส่วนตัว

๕. ห้ามนำข้อมูลลับหรือข้อมูลภายในไปใช้เพื่อประโยชน์ตนเองหรือบุคคลอื่น

๖. ให้ผู้บังคับบัญชาตรวจสอบกำกับติดตามพฤติกรรมของเจ้าหน้าที่อย่างใกล้ชิดหากพบว่ามีพฤติกรรมที่สุ่มเสี่ยงกับการให้หรือรับสินบนให้มีการตักเตือนเพื่อป้องกันเหตุที่จะเกิดขึ้น

จึงประกาศให้ทราบและถือปฏิบัติโดยทั่วกัน

ประกาศ ณ วันที่ ๒๘ มกราคม พ.ศ. ๒๕๖๕



(นายสุวิช คมพยัคฆ์)

นายกองค์การบริหารส่วนตำบลหินดาด